CELEX: 52004PC0601
Language: mt
Date: 2004-09-21
Title: Proposta għal deċiżjoni tal-Kunsill dwar l-iffirmar tal-Ftehim bejn il-Komunità Ewropea u l-Konfederazzjoni Svizzera li temenda l-Ftehim bejn il-Komunità Ekonomika Ewropea u l-Konfederazzjoni ta' l-Isvizzera tat-22 ta' Lulju 1972 dwar id-dispożizzjonijiet applikabbli għall-prodotti agrikoli pproċessati

KUMMISSJONI TAL-KOMUNITAJIET EWROPEJ

                                                     Brussel 21.9.2004
                                                     KUMM(2004) 601 finali

                                                     2004/0208 (ACC)

                                         Proposta għal

                                 DEĊIŻJONI TAL-KUNSILL

     dwar l-iffirmar tal-Ftehim bejn il-Komunità Ewropea u l-Konfederazzjoni Svizzera li
      temenda l-Ftehim bejn il-Komunità Ekonomika Ewropea u l-Konfederazzjoni ta' l-
       Isvizzera tat-22 ta’ Lulju 1972 dwar id-dispożizzjonijiet applikabbli għall-prodotti
                                       agrikoli pproċessati

                                 (preżentata mill-Kummissjoni)

MT                                                                                            MT
 ---pagebreak---                               MEMORANDUM TA' SPJEGAZZJONI

     Id-Dikjarazzjoni Konġunta dwar aktar negozjati mehmuża ma’ l-atti finali tal-Ftehim bejn il-
     Komunità Ewropea u l-Istati Membri tagħha u l-Konfederazzjoni Svizzera, iffirmata fil-
     Lussemburgu fil-21 ta’ Ġunju 1999 titlob lill-Komunità u l-Isvizzera jibdew in-negozjati
     għall-aġġornar tal-Protokoll Nru 2 għall-Ftehim bejn il-Komunità Ekonomika Ewropea u l-
     Konfederazzjoni Svizzera tat-22 ta’ Lulju 1972.

     Il-Kunsill awtorizza lill-Kummissjoni tibda n-negozjati. Id-direttivi tan-negozjati mehmuża
     ma’ din id-Deċiżjoni tal-Kunsill ifasslu l-għanijiet li ġejjin:

     (a)     Li jaġġornaw il-Protokoll Nru 2 tal-Ftehim bejn il-Komunità Ekonomika Ewropea u
             l-Konfederazzjoni Svizzera tat-22 ta’ Lulju 1972, bi qbil mar-riżultati tal-Laqgħa ta'
             l-Urugwaj u biex jadattaw il-firxa tal-prodotti;

     (b)     Li jsolvu l-problemi li għadhom ma ġewx solvuti li jeffetwaw il-kummerċ, li lkoll
             jagħtu każ ta' l-arranġamenti eżistenti għall-kummerċ dwar prodotti agrikoli bażiċi

     (c)     Li l-miżuri ta’ tranżizzjoni maqbula ma' l-awtoritajiet Svizzeri jsiru permanenti għal
             dak li għandu x'jaqsam ma' l-implimentazzjoni tal-medda tal-ftehim bil-għan li l-
             kummerċ bejn il-Konfederazzjoni Svizzera u l-Istati Membri ġodda jinżamm wara t-
             tkabbir ta’ l-Unjoni Ewropea sa mill-1 ta’ Mejju 2004;

     (d)     Li jitjieb l-aċċess reċiproku għas-suq tal-prodotti agrikoli pproċessati

     Il-Kummissjoni bdiet in-negozjati ma’ l-Isvizzera fl-aħħar ta’ l-2001 u kkonkludiethom fil-25
     ta’ Ġunju 2004 bit-tnedija ta’ abbozz għal Ftehim li jemenda l-Ftehim bejn il-Komunità
     Ekonomika Ewropea u l-Konfederazzjoni Svizzera tat-22 ta’ Lulju 1972 (il-Ftehim) dwar id-
     dispożizzjonijiet applikabbli għall-prodotti agrikoli pproċessati.

     Il-Ftehim se jieħu post kemm l-Anness I tal-Ftehim ta’ l-1972 b’Anness I ġdid li hu mehmuż
     ma' dan il-Ftehim bħala Anness 1 kif ukoll il-Protokoll Nru 2 tal-Ftehim ta' l-1972 bi
     Protokoll Nru 2 ġdid, li hu mehmuż ma' dan il-Ftehim bħala Anness 2.

     Bi qbil ma’ l-orjentazzjoni ġenerali sabiex jittieħed approċċ aktar orjentat lejn is-suq, il-
     prezzijiet ta’ referenza għandhom jiġu adattati perjodikament skond l-Artikolu 5, paragrafu 4
     tal-Protokoll Nru 2.

     Il-Kunsill qed jintalab mill-proposta mehmuża għal Deċiżjoni tal-Kunsill li l-President tal-
     Kunsill għandu jinnomina l-persuna li se jkollha l-poter tiffirma f’isem il-Komunità Ewropea
     il-Ftehim KUMM(...) li jemenda l-Ftehim bejn il-Komunità Ekonomika Ewropea u l-
     Konfederazzjoni Svizzera tat-22 ta’ Lulju 1972 dwar id-dispożizzjonijiet applikabbli għall-
     prodotti agrikoli pproċessati.

MT                                                  2                                                 MT
 ---pagebreak---                                                              2004/0208 (ACC)

                                                Proposta għal

                                       DEĊIŻJONI TAL-KUNSILL

         dwar l-iffirmar tal-Ftehim bejn il-Komunità Ewropea u l-Konfederazzjoni Svizzera li
          temenda l-Ftehim bejn il-Komunità Ekonomika Ewropea u l-Konfederazzjoni ta' l-
           Isvizzera tat-22 ta’ Lulju 1972 dwar id-dispożizzjonijiet applikabbli għall-prodotti
                                           agrikoli pproċessati

     IL-KUNSILL TA' L-UNJONI EWROPEA

     Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu
     133 flimkien ma’ l-Artikolu 300(2) tiegħu,

     Wara li kkunsidra il-proposta mill-Kummissjoni1,

     Billi:

     (1)      Il-Kunsill awtorizza lill-Kummissjoni tinnegozja mal-Konfederazzjoni Svizzera t-
              titjieb ta’ l-aċċess reċiproku għas-suq tal-prodotti agrikoli pproċessati.

     (2)      Ir-riżultat tan-negozjati jirrifletti b’mod tajjeb id-direttivi tan-negozjar maħruġa mill-
              Kunsill u billi ttieħed in kunsiderazzjoni, b'mod partikolari, l-adattament tal-Protokoll
              Nru 2 għall-Ftehim bejn il-Komunità Ekonomika Ewropea u l-Konfederazzjoni
              Svizzera tat-22 ta’ Lulju 1972.

     (3)      Skond il-konklużjoni tiegħu f'data aktar 'il bogħod, huwa mixtieq li l-Ftehim li kien
              ġie inizjalat fil-25 ta’ Ġunju 2004 issa jiġi ffirmat.

     IDDEĊIEDA KIF ĠEJ:

     1
              ĠU C […], […], p. […].

MT                                                    3                                                    MT
 ---pagebreak---                                            Artikolu Uniku

     Skond il-konklużjoni tiegħu f’data aktar ‘il bogħod, il-President tal-Kunsill huwa hawnhekk
     awtorizzat jinnomina persuna li jkollha l-poter tiffirma f’isem il-Komunità Ewropea il-Ftehim
     bejn il-Komunità Ewropea u l-Konfederazzjoni Svizzera li jemenda l-Ftehim bejn il-
     Komunità Ekonomika Ewropea u l-Konfederazzjoni Svizzera tat-22 ta' Lulju 1972 dwar id-
     dispożizzjonijiet applikabbli għall-prodotti agrikoli pproċessati.

     Magħmul fi Brussel, [...]

                                                Għall-Kunsill
                                                Il-President

MT                                                4                                                  MT